Oradour-sur-Glane

Oradour-sur-Glane (op Okzitanesch: Orador de Glana) ass eng franséisch Gemeng am Departement Haute-Vienne an der Regioun Nei-Aquitaine. Si läit eng 200 Kilometer nordëstlech vu Bordeaux am nordwestlechen Deel vum Massif central, 22 km nordwestlech vu Limoges. Den Numm kënnt vum laténgeschen oratorium ("Gebietsplaz").

Oradour ass virun allem bekannt duerch e Krichsverbriechen, bei deem den 10. Juni 1944 d'Waffen-SS d'Uertschaft komplett zerstéiert huet a sou gutt wéi all d'Awunner ermuert huet. 642 Mënschen, dorënner 207 Kanner an 254 Fraen, goufen dobäi erschoss oder verbrannt. Just 6 Leit hunn d'Massaker iwwerlieft.

Nom Krich gouf eng nei Uertschaft nieft de Ruinen opgebaut. D'Ruine selwer goufen als Memorial sou stoe gelooss, wéi se waren, an de Centre de la mémoire d'Oradour-sur-Glane gouf donieft operiicht. Um Wee vun der aler an déi nei Uertschaft ass och de Kierfecht, wou d'Affer begruewe goufen.

An der Stad Lëtzebuerg ass eng Strooss (Rue d'Oradour) nom Duerf benannt.

 Biller vun der aler Uertschaft 

 Um Spaweck 

Kategorie:Uertschaften am Departement Haute-Vienne
Kategorie:Gemengen am Departement Haute-Vienne
Kategorie:Zweete Weltkrich
Kategorie:Uertschaften, déi d'Légion d'honneur kruten